Cayo Coco

Cayo Coco Kubako erdialdeko harea-uhartea da. 370 km²-ko azalera du eta herrialdeko laugarren uharterik handiena da. Luxuzko konplexu turistikoengatik da ezaguna, guztia barne. Ciego de Ávilako probintzian dago, Morón udalerrian zehazki. «Jardines del Rey» izenez ezagutzen den uhartediaren parte da, Cayo Guillermok, Cayo Cocok, Cayo Cruzek eta Cayo Romanok osatua, Sabana-Camagüey bezala ezagutzen den artxipelagoan. 
ezkerrera|thumb|Cayo Coco Kuban.
ezkerrera|thumb|Cayo Coco harea-uhartea 2012an.
Harea-uhartea Kubako uharteari lotuta dago 17 km inguruko luzerako harbeta izeneko bide artifizial baten bidez. Eraikuntzak protestak eragin zituen ingurumen-adituen artean, olatuen fluxua eta, hala, itsasoko bizi zikloa eteten zituelako. Hasierako beldurrak gorabehera, flamenko basatiak ur ez oso sakonetan bizi dira oraindik, eta maiz ikus daitezke bide artifizialetik, nahiz eta ez eraiki aurretik bezain sarri. 

Cayo Coco-ra iristeko modurik azkarrena hegazkina da, bere nazioarteko aireportua baitu, Jardines del Rey nazioarteko aireportua, 2002an inauguratua. Berari esker, turistek zuzenean Cayo Coco-ra hegan egin dezakete Kubako uharte nagusian zehar egin behar izan gabe, diru asko aurreztea suposatuz. Alternatiba bat nahi izanez gero, beste modu bat da harbetaren bidez edo itsasontziz iristea.

Bertako itsas hondoak arrain endemiko ugariz beteta daude, eta horregatik munduko lekurik onenetakoa da urpean igeri egiteko edo uretako edozein jarduera egiteko.

Gaur egun, Cayo Coco gune turistiko nagusietako bat da, Varadero, Cayo Santa Maria eta Cayo Largorekin batera. Uhartetxoak hotel-sare bikaina du, dena barne. Harea-uhartea ospetsua da bere hondartzengatik, horietako batzuk Kubako politenen artean daude, Playa Larga, Playa Flamencos eta Las Coloradas nabarmenduz, ospetsuena Playa Pilar bada ere, Cayo Guillermoren harea-uhartean.

 Erreferentziak 

 Kanpo estekak 

 Información sobre Cayo Coco
 Guía sobre Cayo Coco
Kategoria:Kubako uharteak